stanford-oval/wikipedia huggingface dataset:
เอเชียทีค เดอะ ริเวอร์ฟรอนท์ เดสติเนชั่น

ระวังสับสนกับ อาคารอีสต์เอเชียติก
| --- | --- |

th
ที่ตั้ง: 2194 ถนนเจริญกรุง แขวงวัดพระยาไกร เขตบางคอแหลม กรุงเทพมหานคร
พิกัด: 13°42′22″N 100°30′17″E﻿ / ﻿13.706021°N 100.504660°E﻿ / 13.706021; 100.504660
เปิดให้บริการ: 27 เมษายน 2555 (2555-04-27)
ผู้บริหารงาน: บริษัท ริเวอร์ไซด์ มาสเตอร์แพลน จำกัด
พื้นที่ชั้นขายปลีก: 30 ไร่ (เฟสแรก) / 70 ไร่ (ทั้งโครงการ)
จำนวนชั้น: สูงสุด 2 ชั้น
ที่จอดรถ: ประมาณ 2,000 คัน
เว็บไซต์: www.asiatiquethailand.com
โกดังเก่าที่มีการบูรณะพื้นที่ใหม่
เอเชียทีค เดอะ ริเวอร์ฟรอนท์ เดสติเนชั่น (อังกฤษ: Asiatique The Riverfront Destination) เป็นศูนย์การค้าเปิดโล่งขนาดใหญ่ริมแม่น้ำเจ้าพระยา ตั้งอยู่ระหว่างซอยเจริญกรุง 72-76 ถนนเจริญกรุง แขวงวัดพระยาไกร เขตบางคอแหลม กรุงเทพมหานคร บริหารงานโดย กองทุนรวมอสังหาริมทรัพย์ไทยรีเทล อินเวสเม้นต์ โดย บริษัท แอสเสท เวิรด์ รีเทล จำกัด ภายใต้บริษัท แอสเสท เวิรด์ คอร์ป จำกัด (มหาชน) ในเครือกลุ่มทีซีซี ภายในโครงการประกอบด้วยร้านค้า ร้านอาหารริมน้ำ นอกจากนี้ยังเป็นที่ตั้งของโรงละครคาลิปโซ่ที่ย้ายมาจากโรงแรมเอเชีย และโรงละครโจหลุยส์ที่ย้ายมาจากสวนลุมไนท์บาซาร์
ในอนาคต ยังมีแผนที่จะก่อสร้างอาคารพาณิชย์แบบผสมความสูง 450 เมตร จำนวน 100 ชั้น ซึ่งจะกลายเป็นอาคารที่สูงที่สุดในประเทศไทยอีกด้วย
ประวัติ

เอเชียทีค เดอะ ริเวอร์ฟรอนท์ เดสติเนชั่น เดิมเป็นที่ตั้งของวัดพระยาไกร ซึ่งต่อมาได้เปลี่ยนแปลงเป็นท่าเรือ โดยบริษัทอีสต์เอเชียติกสัญชาติเดนมาร์ก มาเปิดกิจการในสมัยพระบาทสมเด็จพระจุลจอมเกล้าเจ้าอยู่หัว มีการสร้างเป็นโกดัง โรงเลื่อย และนำเครื่องจักรขนาดใหญ่หลายตัวมาติดตั้งไว้ และมีการสร้างท่าเรือขนถ่ายสินค้าซึ่งเป็นการเปิดประตูการค้าสากลระหว่างประเทศไทยและทวีปยุโรป ในช่วงสงครามมหาเอเชียบูรพา กองทัพญี่ปุ่นได้เข้ามายึดท่าเรือและคลังสินค้าของบริษัทอีสต์เอเชียติก เพื่อใช้เป็นฐานกำลังและคลังแสง และยังปรากฏมาจนถึงปัจจุบัน
กระทั่งในปี พ.ศ. 2555 ได้มีพัฒนาปรับปรุงเป็นศูนย์การค้า ในชื่อ เอเชียทีค เดอะ ริเวอร์ฟรอนท์ (อังกฤษ: Asiatique The Riverfront) ด้วยแนวคิด Festival Market and Living Museum ซึ่งได้ชื่อว่าเป็นสถานที่ท่องเที่ยวและช้อปปิ้งที่มีทัศนียภาพที่สวยงาม ก่อนจะแก้ชื่อเล็กน้อยเป็น เอเชียทีค เดอะ ริเวอร์ฟรอนท์ เดสติเนชั่น (อังกฤษ: Asiatique The Riverfront Destination) ในปี พ.ศ. 2566
การจัดสรรพื้นที่

เอเชียทีค เดอะ ริเวอร์ฟรอนท์ เดสติเนชั่น ประกอบด้วยพื้นที่สำคัญดังนี้
บิ๊กซี ฟู้ดเพลส (เปิดเมื่อวันที่ 16 พฤศจิกายน พ.ศ. 2566)
โรงละครคาลิปโซ กรุงเทพ (ย้ายมาจากโรงแรมเอเชีย)
โรงละคร Siam Fantasy
เดอะ สเตจ มวยไทย ไลฟ์
ฟูดเซอร์คัส
เอเชียทีค สกาย ชิงช้าสวรรค์ขนาดใหญ่ที่สุดในประเทศไทยที่ความสูง 60 เมตร เมื่อขึ้นไปแล้วจะสามารถมองเห็นทัศนียภาพโดยรอบของกรุงเทพมหานครในมุมสูงได้รอบตัว
สิริมหรรณพ เรือใบสามเสาขนาดใหญ่ที่สุดในประเทศไทย ซึ่งจำลองแบบมาจากเรือทูลกระหม่อม ภายในประกอบด้วยพิพิธภัณฑ์และร้านอาหาร บริหารงานโดยโรงแรมแบงค็อก แมริออท มาร์คีส์ ควีนส์ปาร์ค
นอกจากนี้ยังมีลานกิจกรรมเอเชียทีคพาร์ค ทางเดินริมแม่น้ำ และบริการเรือรับ-ส่ง ไปยังท่าเรือสาทร เชื่อมต่อกับรถไฟฟ้าบีทีเอส สายสีลม ที่สถานีสะพานตากสินอีกด้วย
ระเบียงภาพ

ชิงช้าสวรรค์ เอเชียทีค สกาย
โครงการในอนาคต

เอเชียทีค เดอะ ริเวอร์ฟรอนท์ เดสติเนชั่น มีโครงการพัฒนาส่วนต่อขยายในระยะที่ 2 บนพื้นที่รวมเกือบ 100 ไร่ มูลค่าลงทุนไม่น้อยกว่า 30,000 ล้านบาท
โดยล่าสุดได้เซ็นสัญญากับ Adrian Smith + Gordon Gill Architecture (AS+GG) ผู้เชี่ยวชาญและมีประสบการณ์ด้านการออกแบบอาคาร อาทิ บุรจญ์เคาะลีฟะฮ์ ในนครดูไบ สหรัฐอาหรับเอมิเรตส์, เซ็นทรัล พาร์ค ทาวเวอร์ สหรัฐอเมริกา, เจดดาห์ทาวเวอร์ อาคารสูง 1 กิโลเมตร ในเมืองญิดดะฮ์ ประเทศซาอุดีอาระเบีย และ AL Wasl Plaza นครดูไบ สหรัฐอาหรับเอมิเรตส์ สถานที่จัดงานเอ็กซ์โป 2020 ในเดือนตุลาคม พ.ศ. 2563 เป็นต้น โดย AS+GG จะทำงานร่วมกับ บริษัท เอ 49 จำกัด และ บริษัท เออร์เบิ้น อาร์คิเต็คส์ จำกัด
เบื้องต้นในโครงการจะประกอบด้วยอาคารความสูง 450 เมตร จำนวน 100 ชั้น ริมแม่น้ำเจ้าพระยา บริเวณลานจอดรถและเอเชียทีค สกาย ในปัจจุบัน ซึ่งหากก่อสร้างสำเร็จจะเป็นอาคารที่สูงที่สุดในประเทศไทย แทนที่วัน แบงค็อก ทาวเวอร์ ในโครงการวัน แบงค็อก ภายในอาคารประกอบด้วย โรงแรมเจดับบลิว แมริออท มาร์คีส์ เอเชียทีค แบงค็อก จำนวน 1,000 ห้อง, โรงแรมริทซ์-คาร์ลตัน รีเสิร์ฟ จำนวน 124 ห้อง และริทซ์-คาร์ลตัน รีเซิร์ฟ เรสซิเดนเซส จำนวน 180 ห้อง นอกจากนี้ยังมีพื้นที่สำนักงาน พื้นที่ค้าปลีกระดับบน และจุดชมวิวบนดาดฟ้า โดยปัจจุบันอยู่ระหว่างการทำงานร่วมกับของทุกฝ่ายที่เกี่ยวข้อง คาดว่าจะใช้เวลา 1 ปีครึ่งกว่าการออกแบบโครงการทั้งหมดจะแล้วเสร็จ พร้อมยื่นรายงานการประเมินผลกระทบสิ่งแวดล้อมก่อนเริ่มการก่อสร้าง คาดว่าจะเปิดให้บริการในปี พ.ศ. 2573 นอกจากนี้บริเวณพื้นที่ในปัจจุบัน ยังมีแนวทางการพัฒนาอีก 2 ส่วน ดังนี้
พื้นที่ติดถนนเจริญกรุง ก่อสร้างเป็นอาคารรูปทรงเจดีย์ สำหรับเป็นพิพิธภัณฑ์ประวัติศาสตร์ของที่ตั้งโครงการ ซึ่งเป็นจุดที่พบพระพุทธรูปทองคำของวัดพระยาไกรในอดีต ซึ่งปัจจุบันประดิษฐานอยู่ที่วัดไตรมิตรวิทยารามวรวิหาร ถัดมาจะมีการพัฒนาเป็นพื้นที่ฟันพาร์ค
พื้นที่ริมแม่น้ำเจ้าพระยา จะก่อสร้างเป็นร้านสตาร์บัคส์ขนาดใหญ่ที่สุดในประเทศไทย พร้อมกันนี้จะมีการย้ายเอเชียทีค สกาย จากจุดเดิมมาตั้งบริเวณเดียวกัน ที่สำคัญจะมีร้านค้าปลีกมาเปิดให้บริการตลอด 24 ชั่วโมง จากปัจจุบันที่เปิดให้บริการในช่วงเวลาตั้งแต่ 17.00-23.00 น.
ซึ่งการพัฒนาทั้งหมดจะใช้ระยะเวลา 3 ปี สำหรับพื้นที่อีกเกือบ 40 ไร่ที่เหลือบริเวณฝั่งตรงข้ามถนนที่ปัจจุบันเป็นที่จอดรถบัสนักท่องเที่ยว จะมีการพัฒนาเป็นส่วนสุดท้าย ซึ่งเบื้องต้นจะพัฒนาเป็นพื้นที่อาคารค้าปลีก และโรงแรมดิ เอเชียทีค แบงค็อก ออโตกราฟ คอลเลคชัน จำนวน 208 ห้อง
แหล่งข้อมูลอื่น

สถานีย่อยประเทศไทย
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
เรือสิริมหรรณพ
เจ้าศรีรัตน์ ณ ลำปาง

| เจ้าศรีรัตน์ ณ ลำปาง> ผู้สืบสกุลเจ้าผู้ครองนครลำปาง |
| --- | --- |
ระยะเวลา: 30 มิถุนายน พ.ศ. 2558 - ปัจจุบัน
ก่อนหน้า: เจ้าเดชา

ราชวงศ์: ทิพย์จักร
ราชสกุล: ณ ลำปาง
บิดา: พระเพชรคีรี (เจ้าแก้วเมืองไท ณ ลำปาง)
มารดา: เจ้าจำรัสศรี ณ ลำปาง
ศาสนา: เถรวาท
อาชีพ: นักการเมือง

พรรคการเมือง: เสรีนิยม (พ.ศ. 2532 - 2535)
 
เจ้าศรีรัตน์ ณ ลำปาง เป็นเจ้านายฝ่ายเหนือ สายสกุล ณ ลำปาง   สืบเชื้อสายเจ้านายแห่งสกุลวงศ์ ณ ลำปาง ราชวงศ์ทิพย์จักร หรือ ทิพจักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน  เจ้าศรีรัตน์ ณ ลำปาง มีบทบาทในสังคมฝ่ายเหนือเป็นอย่างมาก เป็นผู้นำของกลุ่มเจ้านายสายสกุล ณ ลำปาง และเป็นประธานกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง)
ประวัติ

เจ้าศรีรัตน์ ณ ลำปาง เป็นบุตรของพระเพชรคีรี (เจ้าแก้วเมืองไท ณ ลำปาง) เจ้าเมืองสงขลา กับเจ้าจำรัสศรี ณ ลำปาง หลานของเจ้าพระยาวิเชียรคีรี (เม่น ณ สงขลา) มีเจ้าพี่เจ้าน้องร่วมบิดามารดา 3 คน คือ
เจ้าไชยแก้ว ณ ลำปาง
เจ้าศรีรัตน์ ณ ลำปาง
เจ้าญาณรังสี ณ ลำปาง
เจ้าศรีรัตน์ ณ ลำปาง ไม่มีบุตรมีเฉพาะหลานซึ่งหนึ่งในหลานชายคนโตของท่านในสายของเจ้าจำรัสศรี ณ ลำปาง(ณ สงขลา)ที่เป็นที่รู้จักในวงสังคมและวงการธุรกิจมีนามว่าท่านพ่อเลี้ยงธนพัฒ เกียรติเลิศพงศา(ณ ลำปาง)หรือเป็นที่รู้จักในนาม(เจ้าธนพัฒ)หลานในเจ้าญาณรังษี ณ ลำปาง
เจ้าศรีรัตน์ ณ ลำปาง มียังมีเจ้าพี่น้องร่วมบิดาเดียวกันอีก 5 คน คือ เจ้าเดชา ณ ลำปาง, เจ้าเชิดกาวิละ ณ ลำปาง, เจ้าจันทร ณ ลำปาง, เจ้าไชยแก้ว ณ ลำปาง, เจ้าญาณรังษี ณ ลำปาง
การทำงาน

เจ้าศรีรัตน์ ณ ลำปาง เป็นเจ้านายฝ่ายเหนือสายสกุล ณ ลำปาง มีบทบาทในฐานะตัวแทนเจ้านายฝ่ายเหนือ เข้าร่วมกิจกรรมและเป็นประธานในงานพิธีต่าง ๆ และเป็นคณะกรรมการโครงการพระเมตตาสมเด็จย่า
เจ้าศรีรัตน์ ณ ลำปาง ยังเป็นหนึ่งในกรรมการมูลนิธินวราชดำริอนุรักษ์ฝ่ายเหนือ ซึ่งเป็นมูลนิธิที่มีบทบาทเกี่ยวกับการอนุรักษ์ประเพณี วัฒนธรรมของฝ่ายเหนือ และเป็นกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง) ซึ่งเป็นองค์กรที่จัดตั้งขึ้นเพื่อรำลึกถึงเกียรติคุณของพระยาสุลวลือไชยสงคราม ต้นสกุลราชวงศ์ทิพย์จักราธิวงศ์
ด้านการเมือง

เจ้าศรีรัตน์ ณ ลำปาง เคยเป็นกรรมการบริหารพรรคเสรีนิยม เมื่อปี พ.ศ. 2532 โดยมี พันเอก ณรงค์ กิตติขจร เป็นหัวหน้าพรรค แต่พรรคดังกล่าวก็ยุติบทบาทลงเนื่องจากไม่ส่งผู้สมัครรับเลือกตั้งในการเลือกตั้ง ส.ส. ปี พ.ศ. 2535
พญาไสสงคราม

| พญาไสสงคราม> เจ้าชายแห่งอาณาจักรสุโขทัย |
| --- | --- |
ราชวงศ์: ราชวงศ์พระร่วง
พระราชบิดา: พ่อขุนรามคำแหงมหาราช
พญาไสสงคราม เป็นพระอนุชาของพระยาเลอไทย[ต้องการอ้างอิง] ทรงปกครองอาณาจักรสุโขทัยเป็นเวลาสั้น ๆ หลังพ่อขุนรามคำแหงมหาราชสวรรคต จนกระทั่งพระยาเลอไทยขึ้นครองราชย์
พระประวัติ

พญาไสสงครามเป็นพระราชโอรสของพ่อขุนรามคำแหงมหาราช เชื่อกันว่าพญาไสสงครามทรงเป็นผู้ดูแลกรุงสุโขทัยในช่วงเวลาที่พ่อขุนรามคำแหงทรงพระประชวรอยู่จนกระทั่งเสด็จสวรรคตไป ระหว่างนั้นพระยาเลอไทเสด็จไปจีน[ต้องการอ้างอิง] พระองค์จึงปกครองบ้านเมืองชั่วคราวจนกระทั่งพระยาเลอไทเสด็จกลับ พระองค์ก็ถวายราชสมบัติให้[ต้องการอ้างอิง]
จากจารึกพ่อขุนรามพล (วินัย พงศ์ศรีเพียร ระบุไว้ในหนังสือ สุโขทัยคดี ว่าพ่อขุนรามพลเป็นคนเดียวกับพ่อขุนรามคำแหง)[ต้องการอ้างอิง] พญาไสยสงครามน่าจะเป็นอนุชาต่างมารดากับพ่อขุนราม และเคยไปเป็นเจ้าเมืองนครศรธรรมราช (ตามตำนานเมืองนครศรีธรรมราช เวลาสอดคล้องกัน และยังสอดรับกับ'จารึกปู่หลานสบถกัน'อีกด้วย) ช่วงที่พ่อขุนรามเพิ่งครองราช เกิดการยึดเมืองศรีสัชของพ่อขุนอีกคนหนึ่ง สองพี่น้องคือพ่อขุนรามกับพญาไสยสงครามร่วมกันยึดเมืองคืนมาได้ หลังรัชกาลพ่อขุนราม พญาไสยสงครามได้ครองสุโขทัยอยู่ช่วงเวลาหนึ่ง[ต้องการอ้างอิง]
การประกวดเพลงยูโรวิชันปี 2012

| การประกวดเพลงยูโรวิชัน 2012 |
| --- | --- |
เติมไฟในตัวคุณ! (Light Your Fire!)

วันและเวลา
รอบรองชนะเลิศรอบที่ 1: 22 พฤษภาคม ค.ศ. 2012 (2012-05-22)
รอบรองชนะเลิศรอบที่ 2: 24 พฤษภาคม ค.ศ. 2012 (2012-05-24)
รอบชิงชนะเลิศ: 26 พฤษภาคม ค.ศ. 2012 (2012-05-26)
เจ้าภาพ
สถานที่จัดงาน: บากูคริสตัลฮอลล์ บากู อาเซอร์ไบจาน
พิธีกร: เลย์ลา อาลิเยวา เอลดาร์ กาซิมอฟ นาร์กิซ เบิร์ก-ปีเตอร์เซน
ผู้กำกับ: ลาดิสเลาส์ คิราลี
ผู้บริหารระดับสูง: จอน โอลา ซานด์
ผู้อำนวยการสร้าง: อาดิล คาริมลี
สถานีโทรทัศน์เจ้าภาพ: อิชติไมเตเลวีซีออน (ไอตีวี)
ประเทศที่เข้าร่วม
จำนวนประเทศที่เข้าร่วม: 42
จำนวนประเทศที่เข้ารอบชิงชนะเลิศ: 26
ประเทศที่เข้าร่วมครั้งแรก: ไม่มี
ประเทศที่กลับมาเข้าร่วมอีกครั้ง:  มอนเตเนโกร
ประเทศที่ถอนตัว/ไม่กลับมาเข้าร่วม:  อาร์มีเนีย  โปแลนด์
 แผนที่ประเทศที่เข้าร่วม    ประเทศที่เข้ารอบชิงชนะเลิศ   ประเทศที่ตกรอบรองชนะเลิศ   ประเทศที่เคยเข้าร่วมในอดีตแต่ไม่เข้าร่วมในปี 2012 
การลงคะแนน
ระบบการลงคะแนน: แต่ละประเทศจะมอบรางวัล 2 ชุด โดยชุดหนึ่งประกอบด้วย 12, 10, 8–1 คะแนน สำหรับเพลงสิบเพลง
เพลงชนะเลิศ:  สวีเดน  ยูโฟเรีย
2011 ← การประกวดเพลงยูโรวิชัน → 2013
การประกวดเพลงยูโรวิชันปี 2012 (อังกฤษ: Eurovision Song Contest 2012, ฝรั่งเศส: Concours Eurovision de la chanson 2012) เป็นการประกวดเพลงซึ่งมีกำหนดจัดขึ้นเป็นครั้งที่ 57 ที่เมืองบากู ประเทศอาเซอร์ไบจาน ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีอิชติไมเตเลวีซีออน (ไอตีวี) เป็นเจ้าภาพ การประกวดจัดขึ้นที่บากูคริสตัลฮอลล์ในวันที่ 22 และ 24 พฤษภาคมสำหรับรอบรองชนะเลิศ และในวันที่ 26 พฤษภาคมสำหรับรอบชิงชนะเลิศ การแข่งขันจัดขึ้นภายหลังชัยชนะของเอลดาร์และไนการ์ ด้วยเพลง รันนิงสแกร์ ในการประกวดปีก่อนหน้า สำหรับการประกวดในปีนี้ ได้มีเลย์ลา อาลิเยวา นาร์กิซ เบิร์ก-ปีเตอร์เซน และเอลดาร์ กาซิมอฟเป็นพิธีกร
การประกวดในปีนี้มีประเทศที่เข้าร่วมทั้งหมด 42 ประเทศ โดยมอนเตเนโกรได้กลับมาเข้าร่วมการประกวดอีกครั้งตั้งแต่การเข้าร่วมครั้งสุดท้ายในปี 2009 ในขณะที่อาร์มีเนีย ถอนตัวเนื่องจากข้อกังวลด้านความปลอดภัยระหว่างความขัดแย้งนากอร์โน-คาราบัคกับอาเซอร์ไบจาน โปแลนด์ก็ได้ถอนตัวด้วยเช่นกันด้วยเหตุผลทางด้านเศรษฐกิจ
ผู้ชนะในการประกวดครั้งนี้คือลอรีนจากสวีเดนด้วยเพลง "ยูโฟเรีย" และมีรัสเซีย เซอร์เบีย อาเซอร์ไบจาน และแอลเบเนียได้อันดับที่สองถึงห้าตามลำดับ โดยแอลเบเนียได้รับอันดับที่ดีที่สุดจนถึงปัจจุบัน ในประเทศกลุ่มบื๊กไฟว์ เยอรมนี อิตาลี และสเปนสามารถทำผลงานได้ถึงสิบอันดับแรก โดยได้อันดับที่แปด เก้า และสิบตามลำดับ
ก่อนการแข่งขัน เกิดความกังวลทางการเมืองและการประท้วงที่เกิดขึ้นรอบๆ ประเทศเจ้าภาพ รวมถึงประวัติด้านสิทธิมนุษยชนและข้อกล่าวหาจากกลุ่มรณรงค์ที่ว่าบากูกำลังดำเนินการขับไล่ผู้คนออกจากพื้นที่ในการก่อสร้างสถานที่จัดการแข่งขัน
โครงสร้างเปลือกหอย

เปลือกหอย
Mollusc Shell (Mollusc  มีรากศัพท์มาจากคำว่า Mollusca มาจากภาษาละติน (molluscus ) แปลว่า นิ่ม หรือ หมายถึง ลำตัวนิ่ม ซึ่งมักจะมีเปลือก (Shell) เป็นสารจำพวกแคลเซียมคาร์บอเนต คือโครงร่างแข็งภายนอกร่างกายของพวกสัตว์ในไฟลัมมอลลัสคา(Mollusca) เรียกโดยทั่วไปว่า มอลลัสก์ (mollusk) เช่น หอยกาบคู่ (clams) หอยกาบเดี่ยว (snail) หอยงาช้าง (tusk shell) หมึกต่างๆ เช่น หมึกกล้วย (squid) หมึกสายหรือหมึกยักษ์ (octopus) และลิ่นทะเล (chiton) หรือเรียกว่าหอยแปดเกล็ด ซึ่งปัจจุบันพบสัตว์ในไฟลัมนี้มากกว่า 150,000 สปีชีส์ ส่วนใหญ่อาศัยอยู่ในน้ำเค็ม และมีบางส่วนอยู่ในน้ำจืด และบนบก โดยเปลือกแข็งของสัตว์จำพวกนี้ได้ปรับให้เข้ากับสภาพแวดล้อมเพื่อปกป้องร่างกายที่อ่อนนุ่ม
บทความอ่านเพิ่มเติม https://pubs.rsc.org/en/content/articlehtml/2012/ra/c2ra20218b
ประเภท

Mollusc แบ่งเป็น 3 ประเภทใหญ่คือ
Gastropods
Bivalves
Cephalopods
โครงสร้าง

โครงร่างแข็งภายนอกนั้น แบ่งออกเป็น 3 ชั้น
เพอเรียสตาคัม (Periustacum) เป็นชั้นนอกสุดประกอบไปด้วยโปรตีนชุบแข็ง(composed of hardened protein) ทำหน้าที่ปกป้องชั้นข้างในและอวัยวะภายใน ซึ่งจะมีความเปราะและแข็งทำให้สามารถต้านทานแรงกระแทกจากภายนอก
ออสตาคัม (Ostacum) หรือชั้นปริซิม (Prismatic layer) เป็นชั้นที่เป็นสารประกอบแคลเซียมคาร์บอเนต มีจัดเรียงตัวลักษณะเป็นปริซึมทำให้เป็นชั้นที่มีสีสัน
ไฮโพสตาคัม (Hypostacum) หรือเนเคอร์ (Nacre) เป็นชั้นบางๆที่ตั้งตามแนวนอน ประกอบด้วย Aragoniteประมาณ 95 เปอร์เซนต์โดยนำหนัก ซึ่งเป็นรูปแบบผลึกของแคลเซียมคาร์บอเนต(CaCO3) และสารอินทรีย์อีก 5 เปอร์เซนต์โดยนำหนัก ซึ่งเป็นโปรตีนและพอลิแซ็กคาไรด์
เนเคอร์ (Nacre)

เป็นคอมโพสิตระหว่างสารอนินทรีย์และสารอินทรีย์ที่พบในเปลือกของมอลลัสส่วนมาก
ชั้นเนอเคอร์มี Lamellar structure ในระดับไมโครถึงนาโนแทรกอยู่ระหว่างชั้น เป็นชั้นที่ประกอบไปด้วยสารอินทรีย์ที่มีบทบาทสำคัญในการควบคุมการสร้างและการเติบโตของผลึกในชั้นเนเคอร์  ทำให้เปลือกหอยมี crack deflection และต้านการ slip ช่วยให้เปลือกหอยมี toughness และ impact resistance ดีขึ้น ส่วนใหญ่เปลือกหอยนั้นมีลักษณะเป็น porcellaneous ไม่ใช่ nacreous และมักจะส่งผลให้เปลือกหอยไม่เกิดความแวววาว ไม่เป็นสีรุ้ง หรือที่หายากนั้นคือ iridescence แบบ non-nacreous เช่นโครงสร้างแบบ flame structure ที่พบในหอยสังข์
Nacre ประกอบด้วย hexagonal platelets ที่เป็น aragonite (รูปแบบของ calcium carbonate) กว้าง 10-20 µm และหนา 0.5 µm จัดเรียงในแผ่นขนานต่อเนื่อง รูปร่างของเม็ด hexagonal platelets แตกต่างกันไปขึ้นอยู่กับสายพันธุ์ ชั้น Nacre จะถูกแยกออกโดยแผ่นของเมทริกซ์อินทรีย์ (อินเทอร์เฟซ) ประกอบด้วยไบโอโพลีเมอร์ที่มีความยืดหยุ่น (เช่น chitin, lustrin, silk-like proteins) การผสมของ brittle platelets และ ชั้นบางๆขอ งelastic biopolymers ส่งผลให้วัสดุแข็งแรงและยืดหยุ่นด้วยโมดูลัสของ Young ที่ 70 GPa (เมื่อแห้ง)
ความแข็งแรงและความยืดหยุ่น นั้นเป็นผลเนื่องมาจากการยึดเกาะโดยการจัดเรียงตัวแบบ brickwork ของ platelets ซึ่งยับยั้งการแพร่กระจายของรอยแตกตามขวาง โครงสร้างนี้เพิ่มความแข็งแกร่งอย่างมากทำให้มีความแข็งแรงเกือบเท่ากับซิลิคอน
Mollusc shell-inspiration > super-glass

ความเหนียวของเปลือกหอยซึ่งประกอบด้วย brittle minerals ได้สร้างแรงบันดาลใจในการผลิตแก้วที่แข็งแรงกว่ากระจกบานมาตรฐานถึง 200 เท่า แร่ธาตุถูกรวมเข้าด้วยกันเป็นหน่วยที่มีขนาดใหญ่ขึ้น จาก abundant tiny fault lines จำนวนมากที่เรียกว่าอินเตอร์เฟส ซึ่งเป็นตัวรับแรงดันหรือแรงกดจากภายนอกที่สำคัญ ทีมวิจัยใช้เลเซอร์สามมิติในการแกะสลักด้วยกล้องจุลทรรศน์ด้วยการแยกเป็นแผ่นแก้วแล้วเติมด้วยโพลิเมอร์ พบว่าส่งผลให้แก้วแข็งขึ้น 200 เท่า กระจกสามารถดูดซับแรงกระแทกได้ดีกว่า ให้ผลผลิตและงอเล็กน้อยแทนที่จะแตก ภาชนะที่ทำจากแก้วมาตรฐานจะแตกถ้ามันหล่นลงบนพื้นแต่ภาชนะที่ทำจากแก้วที่ได้รับแรงบันดาลใจจากชีวภาพมีความเป็นไปได้ที่จะทำให้เกิดความเสียหายเล็กน้อยโดยไม่เกิดการแตกร้าวอย่างสมบูรณ์
Mollusc shell-inspiration > เกคเคล (Geckel)

กาวที่ได้ไอเดียมาจากตีนตุ๊กแก-หอยแมลงภู่ เท้าของตุ๊กแกประกอบไปด้วยโครงสร้างที่มีลักษณะคล้ายกับเส้นขนจำนวนมากมายมายมหาศาล เรียกเส้นขนเหล่านั้นว่า พิลลาร์ (Pillar) และแต่ละเส้นขนาดเล็กมีเส้นผ่านศูนย์กลางเพียง 200 นาโนเมตร พิลลาร์จำนวนมากมายนี้ทำให้ประสิทธิภาพการเกาะติดของตุ๊กแกเป็นเลิศ โดยมันจะสร้างแรงดึงดูดระหว่างโมเลกุลของพื้นผิวที่สัมผัสกับพิลลาที่เท้าของมัน เรียกว่า แรงแวนเดอร์วาลล์ (van der Waals) ซึ่งเป็นแรงอย่างอ่อนแต่เกาะติดแน่นเพราะมีจุดสัมผัสของพิลลาอยู่นับล้านๆ จุด ทันทีที่ตุ๊กแกยกเท้าขึ้นแรงยึดติดก็จะหายไป เมื่อวางเท้าลงใหม่ก็เกิดแรงดึงดูดขึ้นอีกครั้ง แต่ความสามารถนี้จะลดลงเมื่อเป็นพื้นผิวเปียกน้ำ จึงได้นำไปผสานกับความสามรถในการยึดเกาะของหอย 2 ฝาเมื่ออยู่ใต้น้ำ พบว่าหอยยึดเกาะได้ดีเพราะมีโปรตีนชนิดหนึ่งที่ทำหน้าที่คล้ายกาว โปรตีนนี้มีกรดอะมิโน 3,4-แอล-ไดไฮดรอกซีฟีนิลอะลานีน หรือดีโอพีเอ (3,4-L-dihydroxyphenylalanine: DOPA)เป็นองค์ประกอบสำคัญ ทีมวิจัยได้ทดลองสร้างวัสดุที่ประกอบด้วยเส้นพิลลาจำนวนมาก เส้นพิลลาทำขึ้นจากซิลิโคน แต่ละเส้นขนาดเส้นผ่านศูนย์กลาง 400 นาโนเมตร สูง 600 นาโนเมตร และเคลือบด้วยแผ่นโพลิเมอร์สังเคราะห์ของดีโอพีเอ ซึ่งทีมวิจัยเรียกวัสดุเลียนแบบเท้าตุ๊กแกและหอยแมลงภู่นี้ว่า “เกคเคล” (Geckel) เมื่อนำเกคเคลไปทดสอบประสิทธิภาพการยึดติดกับวัสดุต่างๆ พบว่าให้ผลดีทั้งพื้นผิวแห้งและเปียก ทั้งเรียบและขรุขระ และยังใช้หมุนเวียนได้ถึง 1,000 ครั้ง แต่เมื่อลอกโพลิเมอร์ดีโอพีเอ ประสิทธิภาพเกคเคลจะด้อยลงทันที แสดงว่าโพลิเมอร์ของกรดอะมิโนดีโอพีเอเป็นส่วนสำคัญที่ทำให้การยึดเกาะติดแน่น การค้นพบครั้งนี้อาจนำไปสู่การพัฒนากาวที่ใช้ในน้ำสำหรับอุดรอยรั่วบนเรือ รวมถึงใช้ยึดติดอุปกรณ์ต่างๆ ใต้น้ำ การก่อสร้างใต้น้ำในอนาคต และวัสดุทางการแพทย์
Mollusc shell-inspiration > ขั้นบันไดเวียน

เปลือกของหอยฝาเดียวเมื่อเจริญข้นมาจะเกิดการขดตัว (Coiling) ของเปลือก ทำให้เกิดลักษณะเป็นเกลียวเหมือนขั้นบันไดเวียน โดยทั่วไปการขดวนจะเป็นการวนตามเข็มนาฬิกา และจะมีช่องเปิดที่วงล่างสุด แต่มีส่วนท่คล้ายกันคือเส้นที่บริเวณฝาปิด บันไดเวียนหรือบันไดวนนั้นได้รับความนิยมเนื่องมาจากความสวยงามและประโยชน์ใช้สอยของมัน บางครั้งในหอคอยที่สูงการสร้างบันไดเป็นเรื่องที่ทำได้ยากเนื่องจากจะมีคสามชันมากเพราะพื้นที่น้อย หากแต่ถ้าสร้างแบบโครงสร้างภายในของหอยที่มีลักษณะเวียนจะทำให้ความชันลดลงและสามารถสร้างได้ในที่ที่มีพื้นที่แคบเช่น ประภาคาร หอคอย แม้แต่สถานีดับเพลิงขาดเล็ก
Mollusc shell-inspiration > โดมกันความร้อน

หอยทากเป็นจำนวนมากบนพื้นผิวที่แห้งแล้งและแห้งแล้งในทะเลทรายร้อน ในขณะที่อุณหภูมิอากาศสูงสุดอาจสูงถึง 43 ° C (109 ° F) อุณหภูมิพื้นผิวอาจสูงถึง 65 ° C (149 ° F) และอุณหภูมิพื้นผิวของทะเลทรายเหล่านี้อาจสูงถึง 70 ° C ในช่วงที่อากาศร้อนในแต่ละวันหอยทากจะถอยลงไปในเปลือกด้านบนซึ่งอุณหภูมิจะเย็นกว่า 50 ° C (122 ° F) และนอกจากนี้หอยทากทะเลทรายรอดชีวิตจากอุณหภูมิสูงได้ เพราะพื้นผิวของเปลือกหอยมีการสะท้อนแสงสูงทำให้เกิดการสะท้อน 95% สำหรับความยาวคลื่นแสงใกล้อินฟราเรด และประมาณ 90% สำหรับวิสสิเบิล
Nacre microscopic structure
หอยแมลงภู่
บันไดเวียน
หอยทาก แรงบันดาลใจโดมกันความร้อน
แมง

| แมง ช่วงเวลาที่มีชีวิตอยู่: 430–0Ma  PreꞒ Ꞓ O S D C P T J K Pg N     ยุคไซลูเรียนตอนต้น–ปัจจุบัน |
| --- | --- |

"Arachnida" จาก คุนสท์ฟอร์เมินแดร์นาทัวร์ ของแอ็นสท์ เฮ็คเคิล ค.ศ. 1904

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ไฟลัมย่อย:: เชลิเซอราตา Chelicerata
ชั้น:: แมง  Lamarck, 1801

แมง (อังกฤษ: arachnid) เป็นชื่อเรียกสัตว์ไม่มีกระดูกสันหลังในกลุ่มของสัตว์ขาปล้อง ชื่อในภาษาอังกฤษมีรากศัพท์มาจากสตรีนามว่าอะแรกนีในเทพปกรณัมกรีก ร่างกายของแมงเมื่อโตเต็มที่แบ่งได้เป็น 2 ส่วน คือ หัวกับอกรวมกันเป็นส่วนหนึ่งและท้องอีกส่วนหนึ่ง การแยกแยะระหว่างแมงกับแมลง คือ แมงมี 8 หรือ 10 ขา ส่วนแมลงมี 6 ขา นอกจากนี้แมงยังไม่มีหนวดและปีกอีกด้วยซึ่งต่างจากแมลงที่มีหนวดและส่วนใหญ่มีปีก แมงมีความยาวของลำตัวตั้งแต่ 0.08 มิลลิเมตร ถึง 21 เซนติเมตร ตัวอย่างของสัตว์ประเภทแมง ได้แก่ แมงมุม แมงป่อง แมงมุมอูฐ แมงโหย่ง แมงมุมแส้ แมงป่องแส้ เห็บ และไร เป็นต้น
รายชื่อ > มีคำว่า แมง

แมงมุม , แมงมุมพิษ , แมงมุมแม่ม่ายดำ
แมงป่อง
แมงมุมอูฐ
แมงโหย่ง
แมงมุมแส้
แมงป่องแส้
แมงป่องเทียม
รายชื่อ > ไม่มีคำว่าแมง

เห็บ
ไร
เพกา

| เพกา |
| --- | --- |

ภาพวาด

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Bignoniaceae
สกุล:: Oroxylum
สปีชีส์:: O.  indicum
ชื่อทวินาม
Oroxylum indicum (L.) Benth. ex Kurz or Vent.

เพกา (ชื่อวิทยาศาสตร์: Oroxylum indicum) เป็นพืชในวงศ์แคหางค่าง มีชื่อท้องถิ่นอื่น ๆ ดังนี้: ดอก๊ะ ด๊อกก๊ะ ดุแก (กะเหรี่ยง-แม่ฮ่องสอน) เบโด (มาเลเซีย-นราธิวาส) มะลิดไม้ มะลิ้นไม้ (เหนือ) ลิ้นฟ้า หมากลิ้นฟ้า บ่าลิ้นไม้ (เลย)  เพกาเป็นต้นไม้ที่มีถิ่นกำเนิดดั้งเดิมในอินเดียและเอเชียตะวันออกเฉียงใต้ รวมทั้งประเทศไทย โดยพบขึ้นอยู่ตามธรรมชาติในป่าเบญจพรรณและป่าชื้นทั่วไป
แม้เพกาจะขึ้นอยู่ในหลายประเทศ แต่ดูเหมือนจะมีแต่ชาวไทยเท่านั้นที่นำเพกามากินเป็นผัก เพกาเป็นผักที่อยู่ในหมวดดอกฝัก
ลักษณะพืชทางพฤกษศาสตร์

ใบ ใบประกอบแบบขนนก 3 ชั้นปลายคี่  ใบย่อยเรียงตัวตรงข้าม  เส้นใบแบบตาข่าย  โดยสีของผิวใบด้านบนเข้มกว่าผิวใบด้านล่าง
ดอก ดอกช่อแบบกระจะ ก้านช่อดอกยาว สมบูรณ์เพศ  สมมาตรด้านข้างกลีบเลี้ยง 5 กลีบ  เชื่อมติดกันเป็นรูปถ้วยติดคงทนจนเป็นผล  กลีบดอก 5 กลีบ  เชื่อมติดกันเป็นรูประฆัง  ปลายกลีบแยกเป็นรูปปากเปิด  ส่วนที่อยู่บนมี 2 กลีบ  เนื้อกลีบพับย่น  สีแดงเลือดหมู  เกสรเพศผู้มี 5 อัน  โดยมี 1 อันเป็นหมันซึ่งก้านชูอับเรณูจะสั้น  ส่วนอีก 4 อัน เป็นแบบ 2 คู่ยาวไม่เท่ากัน ติดบนหลอดกลีบดอกด้านใน อับเรณูติดกับก้านชูอับเรณูแบบถ่าง เกสรเพศเมียมี 1 อัน รังไข่เหนือวงกลีบ  กานเรียงพลาเซนตาเป็นแบบพลาเซนตารอบแกนร่วม
ผล เป็นฝักแบนขนาดใหญ่ รูปดาบ ปลายฝักแหลม ตรงกลางขอบมีรอยโป่งเล็กน้อย คล้ายฝักหางนกยูงฝรั่ง มักออกห้อยระย้าอยู่เหนือเรือนยอด เมื่อฝักแก่ รอบข้างของฝักจะปริแตก ปล่อยเมล็ดที่อยู่ข้างในฝักจำนวนมากมาย ล่องลอยไปตามลม
เมล็ด ลักษณะแบนสีน้ำตาลอ่อน ทั้งสองด้านมีเยื่อบางใส สีขาว โปร่งแสงคล้ายปีก ช่วยให้ล่องลอยไปตามกระแสลมได้ไกล ๆ เกิดการแพร่พันธุ์ไปทั่วทุกบริเวณโดยรอบ
ส่วนที่รับประทานเป็นผัก

ยอดและดอกอ่อนสีเหลืองอ่อนเกสรแดงนั้น มีรสขมอ่อนๆ คล้ายใบยอ นำมาลวก ต้ม หรือเคี่ยวหัวกะทิข้นๆ ราดไปบนยอดดอกอ่อน ใช้เป็นผักจิ้มกับน้ำพริก หรือนำมาผัดใส่กุ้งก็อร่อย นำมายำใส่กระเทียมเจียวก็มีรสชาติเยี่ยม
ฝักอ่อน ที่อายุไม่เกิน 1 เดือน ขนาดไม่ใหญ่มากนัก ต้องใช้เล็บมือจิกลงไปได้ จิ้มกินกับน้ำพริก นำฝักอ่อนที่ได้มาเผาไฟแรงๆ จนเปลือกพองไหม้ทั่ว ขูดลอกเอาส่วนดำที่ผิวออกให้หมด จะได้ส่วนในที่มีกลิ่นหอม หั่นเป็นชิ้นตามขวางหนา นำมาปรุงเป็นอาหารทั้งนำมาเป็นผักจิ้มน้ำพริก เป็นเครื่องเคียงลาบ ก้อย ใช้ทอดกินกับไข่ ใส่แกง คั่ว ยำ ผัดกับหมู หรือทำแกงอ่อมปลาดุกใส่ฝักเพกาแทนใบยอ
ชาวกะเหรี่ยงนำเปลือกต้น สับให้ละเอียดใส่ลาบ ทำให้มีรสขม
ส่วนที่รับประทานเป็นผัก > คุณค่าทางโภชนาการ

ในยอดอ่อน 100 กรัม พบว่าให้พลังงาน 101 กิโลแคลอรี โปรตีน 6.4 กรัม ไขมัน 2.6 กรัม คาร์โบไฮเดรต 13.0 กรัม วิตามินบี1 0.18 มิลลิกรัม วิตามินบี2 0.69 มิลลิกรัมและวิตามินบี3 2.4 มิลลิกรัม นอกนั้นเป็นเถ้าและน้ำ
ฝักอ่อนเพกา100 กรัม มีวิตามินซีสูงมาก ถึง484 มิลลิกรัม วิตามินเอ 8.3 กรัม มีประโยชน์ช่วยป้องกันมิให้เซลล์ร่างกายแก่เร็วเกินไป ปกป้องอนุมูลอิสระมิให้เกิดขึ้นในร่างกาย อันเป็นผลทำให้เกิดเป็นโรคมะเร็งได้ หากรับประทานร่วมกับอาหารที่มีวิตามินอีสูง ๆ เช่น รำข้าวในข้าวกล้อง ช่วยเสริมฤทธิ์ในการป้องกันการเกิดอนุมูลอิสระในร่างกายได้อย่างสมบูรณ์อีกด้วย